b'\n_START_ARTICLE_\nKauno kariljonas\n_START_PARAGRAPH_\nKauno kariljonas \xe2\x80\x93 kariljonas, \xc4\xafrengtas Kauno Vytauto Did\xc5\xbeiojo karo muziejaus bok\xc5\xa1te.\n_START_SECTION_\nIstorija\n_START_PARAGRAPH_\n1937 m. Kaune buvo \xc4\xafkurtas 35 varp\xc5\xb3 kariljonas, kurio varpai i\xc5\xa1lieti Belgijoje \xe2\x80\x9eMichiels jr. Tornau\xe2\x80\x9c liejykloje (Turn\xc4\x97). Varpams suteikti \xc5\xbeuvusi\xc5\xb3 Lietuvos vaduotoj\xc5\xb3-gyn\xc4\x97j\xc5\xb3 ir Lietuvos laisv\xc4\x97s kov\xc5\xb3 vardai.  Vienas varpas nuliedintas Filadelfijoje (JAV) ir 1922 m. padovanotas lietuvi\xc5\xb3 emigrant\xc5\xb3 kaip Laisv\xc4\x97s simbolis i\xc5\xa1sivadavusiai tautai. Vienoje varpo pus\xc4\x97je buvo i\xc5\xa1lietas Vytis, kitoje \xe2\x80\x93 priesakas: \xe2\x80\x9eO, skambink per am\xc5\xbeius Vaikams Lietuvos, kad laisv\xc4\x97s nevertas, kas negina jos\xe2\x80\x9c. Kauno kariljonas \xc4\xafrengtas gen. Vlado Nagevi\xc4\x8diaus ir kompozitoriaus Juozo Tallet-Kelp\xc5\xa1os iniciatyva Vytauto Did\xc5\xbeiojo karo muziejaus bok\xc5\xa1te. _NEWLINE_Nuolatiniai koncertai prasid\xc4\x97jo 1956 metais. Pirmieji kariljonieriai - Viktoras Kuprevi\xc4\x8dius ir Giedrius Kuprevi\xc4\x8dius. Nuo 1983\xc2\xa0m. koncertuoti prad\xc4\x97jo Julius Vilnonis, dar v\xc4\x97liau Raimundas Eimontas. Kauno kariljonui k\xc5\xabrini\xc5\xb3 para\xc5\xa1\xc4\x97 Mindaugas Urbaitis, Algimantas Kubili\xc5\xabnas, Vidmantas Bartulis, Viktoras Kuprevi\xc4\x8dius, Giedrius Kuprevi\xc4\x8dius, K\xc4\x99stutis Ka\xc4\x8dinskas ir kt. 2005\xe2\x80\x932006\xc2\xa0m. Kauno kariljonas i\xc5\xa1 esm\xc4\x97s restauruotas: Nyderlanduose, Astene esan\xc4\x8dioje varp\xc5\xb3 liejykloje \xe2\x80\x9eRoyal Eijsbouts\xe2\x80\x9c, i\xc5\xa1 naujo suderinti 35 varpai. \xc4\xae Lietuv\xc4\x85 sugr\xc4\xaf\xc5\xbeo kartu su 14 nauj\xc5\xb3 varp\xc5\xb3 ir nauja klaviat\xc5\xabra. Visi darbai baigti 2006\xc2\xa0m. baland\xc5\xbeio m\xc4\x97nes\xc4\xaf.'